Wildtuin-veldwagters vas vir stroperyArgieffoto Kapt. Dineo Lucy Sekgotodi, woordvoerder van die Valke, het gesê die twee verdagtes, onderskeidelik 24 en 44 jaar oud, is Saterdag by Skukuza in hegtenis geneem. Vier renosterhorings ter waarde van R2 miljoen is in hul besit gevind. Sekgotodi het gesê die verdagtes sal Maandag in die Bosbokrand-landdroshof verskyn. Edna Molewa, minister van omgewingsake, het vroeër gesê daar is in die eerste vier maande van vanjaar reeds 363 renosters in Suid-Afrika gestroop, waarvan 232 renosters in die Krugerwildtuin vir hul horings doodgemaak is. Altesaam 1 175 renosters is in 2015 regoor Suid-Afrika gestroop.